runetrust/blame-folketinget-dk huggingface dataset:
Jacob Jensen (V), 2024-03-13:
Det handler jo også om at finde de presfaktorer – nu nævnte jeg nogle stykker i min indledning: sæl, skarv, klimapåvirkninger og andet – som vi også kan være med til at regulere, og dermed få den størst mulige effekt i de balancer, der skal være, så vi kan opretholde et fiskeri på de bestande, som kan holde til det.
Jonas Dahl (SF), 2010-06-03:
Men realiteten er jo, at når man ser på de tal, som regeringen og statsministeren selv brugte i valgkampen i 2007, viser det sig tydeligt, at ventelisterne rent faktisk er steget, så det er jo grotesk, at vi bliver ved med at høre den måde at lege med tallene, som det sker fra statsministerens side.
Christina Olumeko (ALT), 2025-01-22:
Noget, der kunne indgå i nogle af de forhandlinger, kunne jo være en undersøgelse af det, som ordføreren er bekymret for, altså undersøgelsen af, hvad det betyder for barnets tarv i de her konflikter, som der jo er i alle familier, og om det skulle være værre end i andre familier.
Morten Østergaard (RV), 2010-04-13:
Det er klart, at den turbulente tid, vi har været igennem, jo har vist, hvor sårbare vi er over for finansielle kriser, og hvor stor samfundsmæssig betydning det globalt får, når de finansielle institutioner rundtomkring kollapser, går konkurs eller bare bliver tvunget i knæ.
Kim Andersen (V), 2008-11-06:
På baggrund af den store indsats, som regeringen har foretaget, og på baggrund af det resolutte initiativ, som justitsministeren tog umiddelbart efter sin udnævnelse til justitsminister, med at give Københavns Politi og Østjyllands Politi carte blanche til at gøre en forstærket indsats mod skyderier og bandeopgør, hvilket vi anerkender og roser, skal jeg tillade mig på Venstres, Socialdemokratiets, Dansk Folkepartis, De Konservatives og på Liberal Alliances vegne at fremsætte følgende:
Per Clausen (EL), 2009-03-26:
Og så vil vi også godt bore lidt i, hvad der er den særlige forklaring på, at man konkret på det her område er nødt til at have en bemyndigelse til, at man kan lade myndigheder bemyndiget dertil af den til enhver tid siddende minister få adgang til en række områder, hvor vi normalt siger at der skal være tale om en dommerkendelse, før de får adgang. Medmindre vi kan få en præcisering af lovgivningen og nogle fornuftige forklaringer på nogle af de her spørgsmål, kan vi ikke medvirke til det her lovforslag.
Morten Messerschmidt (DF), 2022-05-04:
Altså, i forhold til fri presse tror jeg vi er helt enige, og det er også derfor, at det er godt, at EU har droppet sit gennemført vanvittige forslag om at lukke ned for kritisk presse fra Rusland, bl.a. fordi der var hjemmel til det og sådan nogle ting.
Dina Raabjerg (KF), 2024-04-24:
Med det her beslutningsforslag ønsker vi at ændre eller rettere at præcisere klimaloven, så det klart og tydeligt fremgår, at klimamålene for 2025 og 2030 og beregningen af reduktionsmankoen opgøres som et gennemsnit over perioderne 2024-2026 og 2029-2031.
Anne Grete Holmsgaard (SF), 2002-02-06:
Så jeg vil gerne have ministeren til at bekræfte, da jeg går ud fra, at ministeren er forberedt i hvert tilfælde ud fra Eurostats statistikker, at jeg har ret i, at Danmark i forvejen har lavere priser, også når vi indregner den prioriterede strøm, end Tyskland og England har?
Søren Søndergaard (EL), 2001-02-01:
man er tilstrækkelig nær ved bunden, har straf ingen virkning, men er man derimod et pænt menneske med en flot lejlighed, og man godt vil have et stort fjernsyn eller sådan noget, kan det godt være, straf har en virkning, og den slags ting kan vi gøre noget ved.
Lotte Bundsgaard (S), 2005-10-06:
Vi sætter ikke skatterne op i vores finanslovforslag, det, vi der imod gør, er at sætte penge af til at investere i uddannelse og forskning for at sikre, at Danmark også på sigt hænger sammen, at vi også på sigt kan konkurrere, og at vi bliver ved med at have en meget, meget veluddannet arbejdskraft.
Mariann Fischer Boel (V), 2000-10-24:
Ja, nu skulle jeg måske ikke blande mig i debatten, men hvis jeg nu vil stille et spørgsmål til hr. Jens Peter Vernersen, så kan jeg gøre det ved at bede hr. Flemming Hansen bekræfte, at det er sådan, at alle de grønne afgifter jo ikke indgår i udregningen af det skattetryk, som Socialdemokratiet og den socialdemokratiske ordfører ved enhver given lejlighed bryster sig af skulle være fantastisk lavt.
Troels Lund Poulsen (V), 2006-01-27:
Det korte svar til hr. Jesper Kiel er, at Hamas jo indeholder både en del, som ønsker politisk indflydelse, som laver sundhedsarbejde, som laver socialt arbejde, og en gren, som er militaristisk, som ønsker at sprænge sig til politisk indflydelse gennem bl.a. selvmordsbombere.
Lise von Seelen (S), 2009-03-17:
Vi er også af den mening, at for at man kan fastslå, om et forældrepar varigt ikke har evnen til at tage sig af børnene, er det meget vigtigt, at man kigger på, om alle de forebyggelsesforanstaltninger, som et forældrepar kan have brug for, er bragt i anvendelse, inden man kan vurdere, om det her er et varigt fænomen.
Anne Baastrup (SF), 2010-04-08:
Den her konstruktion lægger op til, at den sagsbehandler, der bor i Randers og arbejder i Randers, skal sætte sig ind i sin bil, muligvis tage et tog, og så køre til Farum for at se, om Susanne Olsen, formand for Dansk Handicap Forbund, har brug for en ny kørestol.
Bendt Bendtsen (KF), 2000-05-17:
Om skattepolitikken, som der også blev spurgt direkte til: Vi ønsker, at vi kan føre vores egen skattepolitik i Danmark, men ligegyldigt, om vi får et ja eller et nej den 28. september 2000, så er der ingen tvivl om, at så vil landene indrette deres skattepolitik, for vi kan ikke have markant forskellige skattepolitikker i de enkelte lande omkring indkomstskat, selskabsskat og andre ting.
Bjarne Laustsen (S), 2010-05-20:
Jeg synes ikke, at jeg hørte, at Venstres ordfører var bekymret i forhold til f.eks. den udsendelse, der blev vist, for det, vi ved, er jo, at hvis man har dyr, der ikke bliver passet ordentligt, og det bliver vist i den bedste sendetid, så vil der være folk, der synes, at den måde, man har minkproduktion på i f.eks. Danmark, er uetisk, at det er forkert.
Mette Frederiksen (S), 2020-06-22:
Og det er da egentlig utroligt, at man kan tage ordet så mange gange med fuldstændig samme talelinje uden på noget tidspunkt at forholde sig til, at det her arbejdsmarked og i øvrigt det her Folketing desværre har betydet, at der er mennesker, der er blevet nedslidt af at gå på arbejde.
Eyvind Vesselbo (V), 2010-06-03:
Jeg kan kun sige, at vi, som fru Pia Christmas-Møller sagde, selvfølgelig kan støtte forslaget til vedtagelse, og vi håber, der kommer noget rigtig fornuftigt ud af det arbejde, som embedsmændene skal lave, så vi, når vi får rapporten i februar næste år, kan danne os et overblik over, hvordan tingene kan udvikle sig fremover.
Mai Villadsen (EL), 2020-04-29:
Når ministeren tidligere har bekræftet i et svar, at vi formentlig kun kommer til at tjene meget få penge på den her ottende udbudsrunde, bekymrer det mig rigtig meget, når vi ser en situation, hvor oliepriserne falder til et langt lavere niveau end det, vi har estimeret, og hvor der reelt er en risiko for, at der ikke engang kommer en indtægt fra den ottende udbudsrunde, men at det kan blive en reel udgift for skatteborgerne.
Pernille Vigsø Bagge (SF), 2013-11-01:
SF bakker op om lovforslaget, der bl.a. vil forbedre arbejdsbetingelserne for kommunal- og regionalpolitikere ved at stramme på fristerne for, hvornår dagsordener og relevant sagsmateriale senest skal være medlemmer af kommunalbestyrelsen og regionsrådet i hænde.
Astrid Krag (S), 2011-12-08:
Det er jo en udvikling, vi ser, både når vi følger det på europæisk plan – det kan vi høre fra Det Europæiske Overvågningscenter for Narkotika og Narkotikamisbrug – og vi kan sådan set også høre fra FN's International Narcotics Control Board, at der altså er en stigende udvikling i, at man har den tilgang til det, og det her er vores mulighed for at gå op imod det.
Inger Støjberg (V), 2004-05-26:
for, hvordan vi kan komme i kontakt med den helt unge gruppe af potentielle donorer, idet det offentlige jo jævnligt som også før nævnt er i kontakt med gruppen, det være sig både, når man skifter læge, og når der af den grund skiftes sygesikringsbevis, når der indkaldes til session som også før nævnt, og når kørekortet udstedes. Vi synes derfor, det er vigtigt at overveje alle de muligheder, der ligger lige for fødderne af os, frem for at lovfæste et krav om at udsende et brev. Ét er dog utrolig vigtigt, og det er, at materialet er helt neutralt, lægger op til eftertanke og gør opmærksom på, at det at være organdonor er en privat beslutning.
Ole M. Nielsen (KRF), 2000-02-03:
Så kunne vi selvfølgelig overveje det, men selv til den tid tror jeg vi ville betænke os. Vi må konstatere, at det vejr, vi har i Danmark, giver os en kortere naturlig sæson end landene både nord og syd for os, altså både Norge og alpelandene, der har to sæsoner om året, to sæsoner, som måske hver især er længere end vores naturlige sæson.
Jacob Jensen (V), 2025-02-28:
Over for det står selvfølgelig også, at man kan indkøbe de her net rigtig, rigtig mange steder, på rigtig mange platforme, og jeg skal ikke gøre reklame for nogen speciel her, men det er bare for at sige, at der i hvert fald også der potentielt er nogle udfordringer, altså ud over de regler, der allerede gælder i forhold til mærkning.
Karen Hækkerup (S), 2014-01-29:
Derfor bør det jo heller ikke komme som nogen overraskelse, hverken for spørgeren eller for nogen anden – det overrasker i hvert fald ikke mig – at der er flere, der trodser et indrejseforbud, når massen, altså mængden af mennesker, som har fået et indrejseforbud, er så meget desto større.
Ane Halsboe-Jørgensen (S), 2024-12-04:
Derfor er det til fulde en opgave, jeg tager alvorligt, at se på, hvordan vi kan justere det, sådan at flere af de her penge kommer ud til de mennesker, der har ret til dem, nemlig borgere, der selv har tjent deres løn og nu skal bruge de her penge på at afholde deres velfortjente ferie.
Kristen Touborg (SF), 2001-05-04:
Hr. Jens Kirk fører faktisk fødevareminister Ritt Bjerregaard som sandhedsvidne i forbindelse med landbrugets strukturudvikling m.v. Jeg vil godt herfra sige, at det ikke nødvendigvis bliver mere rigtigt af, at det er fødevareministeren, der siger det.
Per Clausen (EL), 2012-05-10:
Men der skal altså ikke være nogen tvivl om, at Enhedslisten grundlæggende synes, at hvis man skal have et såkaldt frit liberaliseret elmarked, og hvis man skal have konkurrence, så er det bedre med et gennemskueligt marked, hvor man kan se, hvad prisen er, end med et uigennemskueligt marked.
Alex Vanopslagh (LA), 2024-05-14:
Jeg er lidt forundret over den her sådan lidt gammeldags konkurrencestatsprægede tilgang til det at arbejde, og at samfundet ligesom kun kan blive rigere, ved at vi arbejder mere og så væk med en helligdag, særlig med tanke på, at statsministeren jo også er optaget af hele diskussionen om, hvordan vi går fra en velfærdsstat til et velfærdssamfund.
Rasmus Prehn (S), 2012-04-17:
Hvis det er sådan, som Trafikstyrelsen gør opmærksom på, at hvis man eftermonterer seler, er det ikke den samme sikkerhed, der gør sig gældende, som hvis det er en bus, der, om jeg så må sige, er født med seler, så tror jeg, at vi skal passe på, at vi tvinger de her institutioner og andre til at køre med busser, som har fået påmonteret seler.
Liselott Blixt (DF), 2011-12-01:
Hvis vi på et tidspunkt, som jeg også sagde i min tale, har så mange penge, at vi kan hjælpe alle dem, der virkelig har behov for sundhedsvæsenet, kunne vi gøre det, men så længe, vi har økonomiske udfordringer i sundhedsvæsenet, vil vi ikke genindføre det.
Mariann Fischer Boel (V), 2002-04-24:
Jeg kan godt garantere hr. Nicolai Wammen for, at forretningerne og restauranterne efter de offentliggørelsesprincipper, som vi har indført, er utrolig opmærksomme på, at de ikke kommer i en situation, så de bliver hængt ud som en forretning, en organisation, der ikke sikrer, at fødevaresikkerheden er i orden.
Pernille Skipper (EL), 2021-03-02:
Nu viser det sig jo så, at det er, som flere ordførere også har fremført, ikke bare vanskeligt, men måske nærmest umuligt at skabe privat kapital, hvis den investering, der skal ske, også skal ske i fondens samlede portefølje, som udelukkende består af netop politisk udvalgte temaer.
Morten Østergaard (RV), 2014-05-20:
Vi er altså i regeringen rigtig glade for den aftale, vi lavede, bl.a. med Enhedslisten, som tilførte ressourcer til den her indsats permanent med 36 mio. kr. om året, og det har jo bevirket, at man har kunnet øge indsatsen med de ressourcer.
Per Dalgaard (DF), 2004-03-17:
Det obstrueres til tider i et væk fra moderens side for ikke at aflevere barnet til faderen, når der skal være samvær. Vi vil gerne under udvalgsarbejdet have undersøgt, om det ikke vil være muligt at indføje en form for obstruktionsklausul, således at tidligere afgørelser om, hvem der har forældremyndigheden, vil kunne omgøres ved en ny forhandling, hvis det viser sig, at det samvær, faderen er berettiget til, igen og igen bliver obstrueret gennem alle mulige undskyldninger.
Anne Grete Holmsgaard (SF), 2006-10-10:
Man siger: Nej, vi gør det i 2007, og så laver vi samtidig nogle overvågningsmekanismer, som faktisk er meget, meget stramme og har nogle snore, som kan tilbageholde økonomiske midler, medmindre de to lande lever op til nogle meget stramme krav.
Lissa Mathiasen (S), 2003-05-21:
Er det, fordi man alligevel synes, at der var noget, der var i orden? Er det, fordi man alligevel ikke synes, at det var så galt? Når man kigger fremad, vil jeg sige, at det altid er klogt at have ryddet vejen bag sig, for ellers kan det godt være, der er noget, der kommer væltende.
Lars Barfoed (KF), 2001-12-12:
Det ville regeringen nu under alle omstændigheder have sørget for, at vi var kommet til i løbet af kort tid, fordi der som bekendt er et lovforslag på vej, men jeg forstår, at ivrigheden i Kristeligt Folkeparti for at komme i gang med drøftelserne om det her emne er stor.
Lone Møller (S), 2002-04-25:
Ministeren gjorde meget ud af, at egenkontrollen ikke kunne stå alene, men også skulle følges op af kontrolbesøg, og derfor vil jeg gerne spørge: Hvis vi står i en situation, hvor vi ser, at det går meget, meget langsomt, og at der ikke rigtig sker noget med den egenkontrol, hvilke konsekvenser vil det så have for vores fødevaresikkerhed, og hvilke instrumenter har vi til at gøre noget ved det?
Liselott Blixt (DF), 2012-06-07:
Derfor bliver man også lidt ked af det, når man læser, at de ikke får samme muligheder som andre mennesker, og derfor mente jeg også, at det var nu, man skulle tage det op, netop fordi der har været nogle undersøgelser og der har været nogle kommentarer fra nogle af handicaporganisationerne, der viser, at der bliver nødt til at ske noget, for at vi ikke skal opleve en meget større ulighed.
Kaare Dybvad Bek (S), 2024-01-10:
Det er dog vigtigt at understrege, at formålet med fritagelsesreglerne er at tilgodese virksomhedernes behov for fleksibilitet, i forbindelse med at udenlandsk arbejdskraft kortvarigt skal udføre bestemte aktiviteter i Danmark, som har begrænset beskæftigelsesmæssig betydning for arbejdsmarkedet.
Torsten Schack Pedersen (V), 2023-03-29:
Det er forslag om, at der er flere, der skal deltage i vagtplanerne; det er initiativer om, at hvis man er på efterløn som sygeplejerske, kan man tage vagter uden at skulle modregnes; vi skal gøre det lettere at få sundhedspersonale med udenlandsk baggrund godkendt – der ligger mange ansøgninger – så vi kan få flere hænder.
Kristian Jensen (V), 2021-03-02:
Først synes jeg, det er mærkeligt, at lige præcis de partier, der holdt den daværende regering ude af Togfonden DK-forliget, og som selv uden om ministerier valgte at fordele de mange penge, der var i Togfonden DK, nu kommer og siger, at det er helt mærkværdigt, at en placering af forskellige beslutninger kan foregå, uden at et ministerium er indblandet.
Victoria Velasquez (EL), 2024-03-14:
Det forhindrer selvfølgelig ikke, at der stadig kan være ulovlig brug af lovligt købt fyrværkeri eller ulovlig brug af ulovligt købt fyrværkeri, men de fleste mennesker i samfundet retter jo heldigvis ind efter de regler, vi vedtager, så jeg antager, og vi antager, at de vil have en positiv effekt.
Jan E. Jørgensen (V), 2017-03-24:
Dog vil jeg fremhæve, at vores statsminister i december 2016 fik forhandlet en rigtig flot aftale på plads, så vi nu er nået nogle vigtige skridt videre – en aftale, hvor Danmark har en tættere tilknytning til Europol end nogle andre tredjelande, eksempelvis Norge, og hvor vi stadig har adgang til databasen EIS, dog på sådan en lidt bagvendt Storm P.-agtig måde, men det skal nok komme til at virke, i hvert fald på den korte bane.
Johanne Schmidt-Nielsen (EL), 2017-02-09:
For os er der ikke nogen som helst tvivl om, at alle børn i Danmark, som er anbragt eller er i en lignende situation, hvor de altså er i myndighedernes varetægt, skal være omfattet af et effektivt socialt tilsyn, sådan at ingen børn udsættes for omsorgssvigt, for vanrøgt eller for misbrug.
Astrid Krag Kristensen (SF), 2006-10-27:
Vi har sagt fra, siden forslaget om kontanthjælpsloftet kom frem, men regeringen, Dansk Folkeparti, Socialdemokratiet og De Radikale havde både viljen til at bruge fattigdomspisken og troen på, at det ville virke, da de for 4 år siden indgik forliget »Flere i arbejde«, som jo indeholdt det her skrækkelige kontanthjælpsloft.
Hans Kristian Skibby (DF), 2011-06-14:
Det er sådan set det, som også er min dagsorden, i hvert fald i forbindelse med det forslag, som vi i dag har her fra Liberal Alliance, og jeg har måske også lidt en formodning om, at Liberal Alliance har ønsket at fremsætte det her beslutningsforslag en ekstra gang, fordi man måske de sidste par måneder har været lidt kede af den manglende interesse fra de danske mediers side, og så har man tænkt, hvad man dog skulle tage op af Liberal Alliances skattekiste, og så fandt man så et par beslutningsforslag, vi har kunnet behandle her i Folketinget i dag.
Morten Bødskov (S), 2025-04-30:
Det kan man jo selvfølgelig godt sidde og grine af, som ordføreren gør nu, men der må jeg bare konstatere, at vi er nogen, der tager de udfordringer, der ligger i vores landdistrikter, alvorligt, og så er der andre, der måske ikke synes, at man skal gøre det.
Annette Just (FP), 1998-01-30:
Jeg tror egentlig, jeg vil starte med at takke ministeren for det grundige forarbejde, der er lavet til dette lovforslag, for når vi ser bilagene og ser, hvor meget der reelt er blevet rettet, fordi man har lyttet til høringssvarene, synes jeg, det er utrolig positivt, at der er blevet arbejdet så seriøst med det. Jeg føler, at forslaget måske i virkeligheden er et lige så stort skridt, som dengang man fjernede kravet om, at børnene skulle lære at skrive med fjerpen i skolen.
Yildiz Akdogan (S), 2010-12-08:
Er ministeren enig med formanden for regeringens ghettokommission, den såkaldte programbestyrelse, Jørgen Nue Møller, når han ifølge Ritzaus Bureau den 9. november 2010 siger om boligaftalen, at »jeg kunne godt tænke mig, at politikerne erkendte, at det her er en samfundsopgave, som statskassen også skal bidrage til at løse«?
Tove Videbæk (KRF), 2002-03-22:
På det sene tidspunkt var der intet lovforslag sendt i høring, og de økonomiske konsekvenser af beslutningsforslaget var heller ikke optaget på finansloven. B 76 var et meget vigtigt forslag for alle de frivillige private organisationer m.fl., som i en årrække havde drevet plejehjem.
Margrethe Vestager (RV), 2007-03-30:
For det vil jo betyde, at en lang række af de forslag, som har været vedtaget af Folketingets flertal de seneste par år, f.eks. om læreplaner i børnepasningen og særdeles detaljerede forskrifter for, hvordan sådan nogle skal laves, må blive trukket tilbage i tillid til, at kommunerne vil være lige så optaget af det indholdsmæssige, som man vil være optaget af takstfastsættelsen.
Henning Hyllested (EL), 2018-05-16:
Jeg kan grundlæggende ikke forstå, hvorfor ministeren ikke synes, at der skal være ordnede forhold i den her branche forstået på den måde, at de tiltag, vi nu laver med det her lovforslag, så at sige er gengangere fra godskørselsloven og i det hele taget fra det, der gælder for biler og køretøjer over 3,5 t.
Özlem Sara Cekic (SF), 2011-04-12:
Vi har i Danmark et system, der hjælper dem, der har brug for det, et velfærdssystem, vi er stolte af, et velfærdssystem, der giver mulighed for, at man som arbejdsløs, som syg kan få den økonomiske hjælp og støtte, der skal til, før man kan komme tilbage til at være en del af samfundet.
Kirsten Normann Andersen (SF), 2025-12-04:
Jeg vil gerne sige tak til lægerne for samarbejdet om loven, men også tak til ministeren for i samarbejde med aftalekredsen at påtage sig ansvaret for en lovgivning, som fastholder målet på en måde, hvor alle parter kan se sig selv i den til gavn for patienterne.
Mike Legarth (KF), 2011-12-20:
Jeg kan indledningsvis forstå, at det for hr. Birk Olesen er vigtigere at fastholde sit principielle standpunkt om ikke at medvirke, og så pyt med, at det her betød, at grænsen blev sat til 25 pct., hvilket ville være en katastrofe for de familieejede virksomheder og have en meget markant betydning for job i Danmark, for erhvervslivet og provenuet til statskassen.
Karin Gaardsted (S), 2016-01-22:
En oplagt opgave for den danske stat i denne sammenhæng kunne være at tilbyde hjælp til uddannelse af socialrådgivere, børnesagkyndige og psykologer, og et venligt ment forslag til det grønlandske selvstyre kunne jo være, at man prioriterede midler til at øge antallet af uddannede socialrådgivere og børnesagkyndige.
Lotte Bundsgaard (S), 2004-04-29:
Vi er derfor meget interesseret i at fortsætte debatten, og ikke mindst er vi interesseret i at skabe tiltag, der kan forbedre forholdene i institutionerne. Dermed også sagt, at vi synes, det kunne være interessant, hvis man kunne tage inspiration fra undervisningsmiljøloven, der giver pligt til at undersøge det fysiske, det psykiske og det æstetiske miljø samt pligt til opfølgning.
Pernille Rosenkrantz-Theil (S), 2013-05-29:
Jeg ved ikke rigtig, hvad det er for nogle tal, hr. Kristian Thulesen Dahl har haft adgang til, for virkelighedens verden er – og nu citerer jeg – at Beskæftigelsesministeriet i 2010 skrev, at ledighedsskønnet for 2011 på 135.000 ledige vil være uændret frem til 2014.
Niels Helveg Petersen (RV), 1999-04-09:
Jeg tror også, der er almindelig forståelse for, at sådan må det være. Til hr. Tom Behnke vil jeg sige: Ja, der er tale om, at disse NATO-styrker i høj grad kommer til at udføre opgaver, der ligner politiopgaver, dog således, at der også er ting, de ikke kan foretage sig, som politiet kan foretage, som f.eks. arrestationer.
Ole Stavad (S), 2006-11-07:
Jeg kan konstatere, at indenrigsministeren tilsyneladende fortsat lever i sin egen teoretiske virkelighed, og at den virkelige virkelighed, der er ude i samfundet for den enkelte borgmester, for den enkelte kommune og for de borgere, der kommer til at mærke nogle nedskæringer, ikke optager indenrigsministeren, bare indenrigsministeren kan få tallene til at se pæne ud på et stykke papir.
Karina Adsbøl (DF), 2021-01-13:
Sammen kan vi gøre forskellen for de mange tusinder af plejehjemsbeboere og løfte kvaliteten af behandling, pleje og omsorg på plejehjem, men det forudsætter, at plejehjem bliver en ligeværdig og integreret del af et sammenhængende sundhedsvæsen, der sætter den sundhedsfaglige kvalitet i fokus, også på plejehjem.
Kristian Pihl Lorentzen (V), 2019-10-10:
Men der er også en bagside af medaljen, som vi ikke må lægge skjul på sådan en glædens dag her, hvor vi behandler lovforslaget, og det er jo, at sådan et anlæg i sagens natur berører rigtig mange borgere; rigtig mange lodsejere på den her strækning bliver berørt af det.
Per Stig Møller (KF), 2002-04-04:
Det er det, vi gør, og der er det, jeg siger, at der er sket ting siden sidste sommer, som giver håb om, at man bedre kan få fremmet Tjetjeniens udvikling ved at presse på for de politiske løsninger, som jeg nævnte lige før, som er nye og alle sammen kommet i år. Hvad angår klagesagerne, er der ifølge den russiske præsidents repræsentant for menneskerettigheder i Tjetjenien, Kalamanov, modtaget